1 priedas

**TECHNINĖ SPECIFIKACIJA**

**SAUGOS DIRŽŲ ĮRENGINIŲ TRANSPORTAVIMO IR DEMONSTRAVIMO**

**PASLAUGOS**

1. **SĄVOKOS IR SUTRUMPINIMAI**
   1. Perkančioji organizacija – akcinė bendrovė „Via Lietuva“.
   2. Paslaugų teikėjas – ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, subteikėjus, darbuotojus ir kitus teisėtais pagrindais Paslaugų teikimui pasitelktus asmenis.
   3. Sutartis – Sutartis, sudaroma tarp Paslaugų teikėjo ir Paslaugų gavėjo dėl Pirkimo objekto.
   4. Techninė specifikacija arba TS – dokumentas, kuriame apibūdintas pirkimo objektas.
2. **PIRKIMO TIKSLAS, PASLAUGŲ VYKDYMO TERMINAS IR REIKALAVIMAI PASLAUGOMS**
3. Pirkimo tikslas **–** nupirkti saugos diržų efektyvumo ir automobilio apsivertimo imitavimo įrenginių transportavimą ir demonstravimą 5 (penkiose) skirtinguose Lietuvos miestuose organizuojamose saugaus eismo akcijose.
4. Pirkimas neskaidomas į dalis.
5. Paslaugų teikimo terminas: 3 mėn. nuo Sutarties pasirašymo dienos.
6. Perkamas dviejų saugos diržų įrenginių (toliau – įrenginiai) transportavimas ir demonstravimas:
   1. Įrenginio, imituojančio saugos diržų efektyvumą automobiliui atsitrenkus į kliūtį.
   2. Įrenginio, imituojančio saugos diržų efektyvumą automobiliui verčiantis.
7. Įrenginiai turi būti demonstruojami saugaus eismo akcijose, kurios vyktų Šilutėje, Kaišiadoryse, Alytuje, Utenoje ir Šiauliuose.
8. Vienos akcijos trukmė – ne mažiau kaip 3 val.
9. Akcijos tikslinė auditorija – įvairaus amžiaus eismo dalyviai. Kiekviename mieste organizuojamoje akcijoje turi sudalyvauti ne mažiau kaip po 500 dalyvių.
10. Akcijos turi būti organizuojamos labiausiai lankomose žmonių vietose (pvz., miesto centrinėse aikštėse, kitose žmonių susibūrimo vietose). Akcija, atsižvelgiant į aplinkybes, gali būti renginio, kuris tuo metu vyksta mieste, dalis.
11. Akcijos vietos ir laikas (diena, valanda) turi būti suderintos su Perkančiąja organizacija.
12. Akcijos temos – greitis ir saugos diržai. Visų akcijų metu turi būti kalbama apie skaudžias maksimalaus leistino greičio viršijimo ir važiavimo neprisisegus saugos diržų pasekmes, supažindinama su saugaus eismo infrastruktūra, akcentuojama kiekvieno žmogaus atsakomybė dalyvaujant eisme.
13. Akcijos vietoje turi būti:
    1. speciali vieta, kurioje būtų galima išbandyti virtualios realybės akinius;
    2. vieta, kurioje būtų demonstruojami įrenginiai;
    3. pakyla, ant kurios būtų ekranas, kuriame būtų demonstruojamas vaizdo klipas ir kt. vaizdo medžiaga.

Pastaba: medžiagą virtualios realybės akiniams ir kitą vaizdo medžiagą pateiks Perkančioji organizacija.

1. Papildomos akcijos priemonės: saugaus eismo programa (pvz., pamokos, popietė ar pan.), kuri būtų skirta jaunesnei (iki 15 metų amžiaus) auditorijai. Programoje turi būti akcentuojamos pėsčiųjų kelių eismo taisyklės (saugus perėjimas per gatvę nereguliuojamoje ir šviesoforu reguliuojamoje pėsčiųjų perėjoje, užmiestyje ir pan.). Vyresnei auditorijai (iki 18 metų) turi būti organizuotos veiklos, skirtos dviračių ir elektrinių paspirtukų vairuotojams (akcentuojamos saugos priemonės (šalmai, ryškiaspalvės liemenės su šviesą atspindinčiomis juostomis), techniškai tvarkingas dviratis ir pan.).
2. Paslaugų teikėjas turi pasirūpinti akcijos vedėju ir (ar) vedėjais, kuris (kurie) vestų renginį, pristatytų saugaus eismo veiklas.
3. Paslaugos teikėjas turi pasirūpinti visais leidimais, susijusiais su akcijos organizavimu, taip pat pasirūpinti įranga, reikalinga akcijai organizuoti, turėti ne mažiau kaip 5 vnt. virtualios realybės akinių.
4. Akcijos vieta turi būti apipavidalinta pagal Perkančiosios organizacijos grafinį stiliaus vadovą (logotipai, vėliavos, spalvos). Akcijos apipavidalinimas derinamas su Perkančiąja organizacija.
5. Akcijos vietoje turi būti ne mažiau kaip 2 mobilūs stendai, kuriuose būtų informacija apie Perkančiosios organizacijos diegiamas eismo saugos priemones valstybinės reikšmės keliuose, vykdomą saugaus eismo kampaniją.
6. Paslaugos teikėjas turi parengti akcijos scenarijų, grafiką ir suderinti su Perkančiąja organizacija per 1 (vieną) savaitę nuo Sutarties pasirašymo dienos.
7. Ant saugos diržų įrenginių, virtualios realybės akinių demonstravimo vietoje ir naudojant kitas priemones, negali būti kitų institucijų logotipų. Naudojamas turi būti tik Perkančiosios organizacijos logotipas (grafinis stiliaus vadovas – [www.vialietuva.lt](http://www.vialietuva.lt)). Logotipai bus atsiųsti Paslaugų teikėjui, kai bus pasirašyta Sutartis.
8. Paslaugų teikėjas turi pasirūpinti įrenginio transportavimu į renginio vietą, užtikrinti saugų jo darbą renginio metu (pvz., pasirūpinti elektra, jei renginio organizatoriai neužtikrina elektros energijos tiekimo ir pan.), taip pat prie įrenginio turi būti informacija (stendas) apie saugos reikalavimus norintiems išbandyti įrenginius. Bandantis įrenginį žmogus turi būti supažindintas su saugos reikalavimais išbandant įrenginius ir informuotas, kad išbandant įrenginį gali būti fotografuojamas, o nuotraukos skelbiamos Perkančiosios organizacijos svetainėje ir (ar) socialinių tinklų paskyrose.
9. Turi būti paskirti asmenys (ne mažiau kaip du – po vieną prie kiekvieno įrenginio), kurie atsakingi už įrenginio demonstravimą ir darbą akcijos metu (prižiūri, kad žmonės teisingai užsisegtų saugos diržus, paaiškina jų svarbą ir pan.). Už bandančiųjų įrenginius žmonių saugą atsako Paslaugų teikėjas.
10. Turi būti vienas žmogus, kuris būtų atsakingas už virtualios realybės akinių demonstravimą, norintiems išbandyti akinius žmonėms turi būti paaiškinta, kaip juos naudoti, galimus šalutinius poveikius (galimą galvos svaigimą, jei staigiai sukiotų galvą ir pan.)
11. Paslaugų teikėjas turi užtikrinti, kad saugos diržus ir virtualios realybės akinius išbandytų ne jaunesni nei 15 metų amžiaus akcijos dalyviai. Už akcijos dalyvių saugumą visos akcijos metu atsako Paslaugų teikėjas.
12. Informacija apie akciją turi būti viešinama:
    1. vaizdo klipas apie akciją – ne mažiau kaip viename televizijos kanale. Televizijos programa turi būti matoma visoje Lietuvos teritorijoje. Turi būti pasiekta ne mažesnė nei 300 000 žmonių auditorija;
    2. garso klipas apie akciją – ne mažiau kaip vienoje radijo stotyje, kuri yra girdima ne mažesnėje nei 60 proc. Lietuvos teritorijoje. Turi būti pasiekta ne mažesnė nei 50 000 auditorija.
    3. reklaminis skydelis – ne mažiau kaip viename interneto naujienų portale. Interneto portalas turi būti ne žemesnėje nei 5 pagal lankomumą vietoje (pagal naujausius *gemiusAudience* duomenis). Turi būti ne mažiau kaip 100 000 parodymų.
    4. socialiniuose tinkluose (FB *event* reklama ir vietinės gyventojų grupės). Turi būti paskelbtos ne mažiau kaip 5 informacijos.
    5. Paslaugų teikėjas per savivaldybes, vietinę žiniasklaidą, socialinius tinklus, turi informuoti visuomenę apie vyksiančią akciją, kviesti dalyvauti, dalintis informacija apie akciją.
    6. Informacija apie akciją (prieš akciją arba po jos) privalo būti viešinama ne mažiau kaip 1 kartą vietinėje žiniasklaidoje (straipsnio turinį turi sudaryti informacija apie akciją, greičio viršijimo, saugos diržų nesegėjimo važiuojant pasekmes, kelių infrastruktūros eismo saugos priemones ir pan.);
13. Atsiskaitant už suteiktas paslaugas, paslaugų perdavimo ir priėmimo akte turi būti nurodyta akcijos data, vieta, dalyvių skaičius, suteiktos paslaugos, viešinimo kanalai, priemonės, pasiekta auditorija (turi būti pagrįsta, kad dalyvių skaičius, pasiekta auditorija, suteiktos paslaugos atitinka techninėje specifikacijoje keliamus reikalavimus).

\_\_\_\_\_\_\_\_\_\_\_\_\_\_